pythainlp/thai_wikipedia_clean_20230101 huggingface dataset:
คาดว่าวัดสร้างขึ้นสมัยกรุงศรีอยุธยาตอนปลาย วัดเป็นแหล่งท่องเที่ยว มีสิ่งสำคัญ เช่น พระปรางค์สี่เหลี่ยมสูงเด่น วิหารหลวงพ่อเย็น พระพุทธรูปปูนปั้นศักดิ์สิทธิ์สมัยอยุธยา หลวงพ่อขาวและหลวงพ่อนาก ซึ่งเล่ากันว่า พระประธานที่ประดิษฐานภายในพระอุโบสถสีทองอร่ามนามว่า พระภูเขาทอง หลวงพ่อใหญ่ชัยมงคล หรือ พระพุทธนิมิตพิชิตมารมหาจักรพรรดิ์ ประดิษฐานบนศาลาการเปรียญ บ่อน้ำศักดิ์สิทธิ์และต้นนารีผลจำลอง ซึ่งอยู่ใกล้กับศาลเจ้าแม่ตะเคียนทอง และด้านหลังวิหารยังมีต้นศรีมหาโพธิ์ ซึ่งบริเวณโคนต้นมีพระผุด ในอุโบสถมีภาพจิตรกรรมฝาผนังเป็นฝีมือชาวลาว ชื่อ นายเพ็ง วาดเมื่อ พ.ศ. 2462 เป็นภาพแสดงเรื่องราวเกี่ยวกับนรก สวรรค์ บริเวณศาลาวัดมีนารีผล 2 ผล ที่ได้มาจากหลวงพ่อตุ๊ อดีตเจ้าอาวาสวัดกลางทุ่ง จังหวัดลพบุรี เคยมีการพิสูจน์ทางวิทยาศาสตร์นารีผลเมื่อปี พ.ศ. 2539 ทั้งการเอ็กซเรย์ ที่ไม่พบกระดูก เส้นขนบริเวณหน้าผากของมักกะลีผลงอกยาวขึ้น แต่ยังไม่ได้ข้อสรุปว่าเป็นพืชหรือสิ่งมีชีวิต
วัดคันลัด
วัดสร้างขึ้นราว พ.ศ. 2349 (สมัยพระบาทสมเด็จพระพุทธเลิศหล้านภาลัย) เมื่อครั้งชาวรามัญได้อพยพจากเมืองประทุมธานีและนนทบุรี พระยานครเขื่อนขันธ์รามัญราชชาติเสนาบดีศรีสิทธิสงคราม (ทอมา คชเสนี) ผู้แป็นเจ้าเมืองได้นำชาวรามัญมาตั้งถิ่นฐานที่เมืองนครเขื่อนขันธ์ โดยมีผู้มาอยู่ที่ตำบลทรงคนอง และเลือกวัดคันลัดที่มีอยู่เดิมแล้ว เป็นวัดประจำหมู่บ้าน แล้วก็นิมนต์เอาพระชาวรามัญมาปกครองวัด
เดิมวัดเป็นที่ฝังช้างหลวงเรียกว่า "สุสานช้างหลวง" มีหลักฐานว่าในปลายสมัยพระบาทสมเด็จพระพุทธเลิศหล้านภาลัย เมื่อพระยาเศวตคชลักษณ์ล้ม และในสมัยพระบาทสมเด็จพระนั่งเกล้าเจ้าอยู่หัว เมื่อพระยามงคลหัสดินทร์ล้ม ก็โปรดเกล้าฯ ให้นำศพพระยาช้างไปฝังที่นี่ มีการขุดพบกระดูกช้างเป็นจำนวนมากในวัดแห่งนี้
วัดได้รับพระราชทานวิสุงคามสีมา เมื่อวันที่ 15 มกราคม พ.ศ. 2513 ได้ทำการผูกพัทธสีมาเมื่อวันที่ 18 กุมภาพันธ์ พ.ศ. 2518
พระอุโบสถหลังเดิมก่ออิฐถือปูน หน้าบันมีจานกระเบื้องประดับ หลังคาไม่มีช่อฟ้า ใบระกา กำแพงแก้ว พระอุโบสถเคยได้รับการขึ้นทะเบียนจากกรมศิลปากร มีพระประธานจีวรมีลายดอกพิกุล ปัจจุบันย้ายไปพระอุโบสถหลังใหม่ ส่วนพระอุโบสถหลังใหม่สร้างปี พ.ศ. 2512 แล้วเสร็จเมื่อ พ.ศ. 2517 มีความกว้าง 8 เมตร ยาว 22 เมตร เป็นอาคารทรงไทย ประตู หน้าต่าง ไม้แกะสลักลวดลายลงรักปิดทอง เดิมมีศาลาการเปรียญหลังเดิมเป็นศาลาไม้ 3 หลัง ติดต่อกัน แต่ปัจจุบันได้รื้อไปแล้ว และได้สร้างศาลาการเปรียญหลังใหม่ที่ใหญ่กว่าเดิม
มีเจดีย์ทรงไม้ย่อมุมสี่เหลี่ยม จำนวน 2 องค์ ขณะนี้ยังมีอยู่แต่ทรงได้เปลี่ยนไป เนื่องจากได้มีการถมที่หนีน้ำท่วม และเทพื้นเป็นลานจอดรถ ด้านหน้าอุโบสถมีเจดีย์สถูปบรรจุอัฐิอดีตเจ้าอาวาส และพระที่มรณภาพ ทรงยุโรป มีหอระฆังโบราณ มีเสาหงส์ต้นใหม่ได้สร้างขึ้นในปี พ.ศ. 2546 ฝั่งเดียวกันกับเสาหงส์ต้นเดิมก็ยังมีศาลา 2 แท่น
วัดมีศาลาราหูอมจันทร์ กุฏิสงฆ์ไม้ทรงไทย 2 ชั้น หอสวดมนต์-หอฉัน ทรงไทยก่ออิฐถือปูน 2 ชั้น เมรุเผาศพ ประกอบด้วยศาลาบำเพ็ญกุศลศพ 5 หลังศาลาทรงไทยหลังสูง 2 ชั้น นอกจากนี้ยังมีโรงเรียนประชาบาล สถานีอนามัย อาศัยพื้นที่ของวัด
วัดมีพระพุทธรูปเก่าแก่จากเมืองมัณฑะเลย์ ประเทศพม่า เรียกว่า "หลวงพ่อมัณฑะเลย์" พระพุทธรูปศิลปะมอญ เดิมอยู่ในตู้ลายไม้สักตั้งอยู่ที่หอสวดมนต์แต่ภายหลังมีโจรชอบมาขโมยพระ
วัดสนามเหนือ
วัดสนามเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี ริมแม่น้ำเจ้าพระยา มีท่าเรือสามารถข้ามไปยังเกาะเกร็ดได้ ตรงข้ามกับวัดปรมัยยิกาวาส
วัดน่าจะสร้างขึ้นในสมัยหลังขุดคลองลัดเกร็ด เดิมชื่อ วัดสนาม เมื่อพม่าบุกยึดนนทบุรี วัดได้กลายเป็นวัดร้างและได้ตั้งเป็นวัดใหม่เมื่อ 24 มีนาคม พ.ศ. 2372 และได้รับพระราชทานวิสุงคามสีมาเมื่อ 12 เมษายน พ.ศ. 2412 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาพระราชทานผ้ากฐินหลวงวัดรามัญในนนทบุรี 4 วัด ซึ่งรวมถึงวัดนี้ด้วย ในปัจจุบัน พระปลัดประสิทธิ ถาวระมฺโม (อาจารย์ประสิทธิ หินนท์) ได้รับการแต่งตั้งให้ดำรงตำแหน่งเจ้าอาวาสวัดสนามเหนือเมื่อวันที่ 11 มกราคม พ.ศ. 2555
อาคารเสนาสนะของวัด คือ โบสถ์ ลานพระพุทธรูปใต้ต้นโพธิ์ มีพระพุทธรูปปางเกศธาตุที่มีอายุมากกว่า 400 ปี วัดมีพระศรีจุฬามณีเจดีย์ เป็นเจดีย์เหลี่ยมย่อมุมไม้สิบสองอยู่กลางสระน้ำ สร้างเมื่อ พ.ศ. 2429 สูง 16 เมตร เป็นเจดีย์ทรงมอญ นอกจากนั้นยังมีพิพิธภัณฑ์หอศิลป์วัดสนามเหนือ ในช่วงวันเสาร์-อาทิตย์ มีตลาดนัดบริเวณวัด
คดีลูวินสกี
การพัฒนาเศรษฐกิจ
ในการศึกษาทางเศรษฐกิจของภาครัฐ การพัฒนาเศรษฐกิจและสังคมเป็นกระบวนการที่ความกินอยู่ดีทางเศรษฐกิจและคุณภาพชีวิตของประเทศ ภูมิภาค ชุมชนท้องถิ่นหรือบุคคลหนึ่งพัฒนาขึ้นตามเป้าหมายและวัตถุประสงค์ที่กำหนดไว้ คำนี้ใช้บ่อยในคริสต์ศตวรรษที่ 20 และ 21 แต่มโนทัศน์ดังกล่าวมีอยู่ในประเทศตะวันตกนานกว่านั้น บางทีใช้คำว่า "ทำให้ทันสมัย" (Modernization), "ทำให้เป็นตะวันตก" (Westernization) และ "ทำให้เป็นอุตสาหกรรม" (industrialization) เมื่อกล่าวถึงการพัฒนาเศรษฐกิจ
คำว่าการพัฒนาเศรษฐกิจเป็นการออกนโยบายที่มุ่งพัฒนาความกินอยู่ดีของประชาน ส่วนการเติบโตทางเศรษฐกิจเป็นปรากฏการณ์ของผลิตภาพของตลาดและการเพิ่มขึ้นของ GDP นักเศรษฐศาสตร์มุ่งเน้นแง่มุมการเติบโตและเศรษฐกิจในภาพรวม ส่วนนักวิจัยการพัฒนาเศรษฐกิจชุมชนสนใจการพัฒนาสังคมและเศรษฐกิจด้วย
เซอร์เคิลอัลบั้มชาร์ต
เซอร์เคิลอัลบั้มชาร์ต ก่อนหน้านี้รู้จักกันในชื่อ แกออนอัลบั้มชาร์ต เป็นชาร์ตระดับประเทศที่จัดอันดับอัลบั้ม มินิอัลบั้ม และอัลบั้มเดี่ยวที่ขายดีที่สุดในเกาหลีใต้ จัดทำโดย Korea Music Content Industry Association (KMCIA) มีการติดตามยอดขายตั้งแต่ต้นปี ค.ศ. 2010 และเปิดตัวในเดือนกุมภาพันธ์ปีเดียวกัน ในชื่อ "แกออนมิวสิกชาร์ต" โดยชาร์ตรวบรวมการจัดส่งภายในประเทศในรูปแบบรายสัปดาห์ รายเดือน และรายปี
ในเดือนกุมภาพันธ์ 2011 ได้เผยแพร่ข้อมูลเกี่ยวกับยอดขายอัลบั้มทั้งออนไลน์และออฟไลน์ของปี 2010 รวมถึงการแจกแจงรายละเอียดข้อมูลชาร์ตออนไลน์และเป็นครั้งแรกที่มีการเปิดตัวยอดขายอัลบั้มออฟไลน์ตั้งแต่ปี 2008 เมื่อ KMCIA หยุดรวบรวมข้อมูล
ชาร์ตแกออนอัลบั้ม เปิดตัวในเดือนกุมภาพันธ์ ค.ศ. 2010 เป็นความร่วมมือกันระหว่างกระทรวงวัฒนธรรม กีฬาและการท่องเที่ยว กับ Korea Music Content Industry Association (KMCIA) เพื่อสร้างชาร์ตระดับประเทศของเกาหลี ที่คล้ายกับชาร์ตบิลบอร์ด และชาร์ตออริคอน โดยชาร์ตจะติดตามการขายในระบบออนไลน์และออฟไลน์ โดยมีข้อมูลมาจากผู้ให้บริการเพลงบนเว็บ ได้แก่ Bugs, Olleh Music, Melon, Genie, Cyworld, Monkey3, Daum Music, Naver Music, Mnet และ Soribada และผู้จัดจำหน่าย ได้แก่ กาเกาเอ็ม, สโตนมิวสิกเอนเตอร์เทนเมนต์, Genie Music, เอสเอ็มเอนเตอร์เทนเมนต์, โซนี่มิวสิก, Neowiz Internet, ยูนิเวอร์แซลมิวสิกกรุป และ วอร์เนอร์มิวสิกกรุ๊ป
ประเทศเคนยาในโอลิมปิกเยาวชนฤดูร้อน 2014
ประเทศเคนยา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเคนยาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 24 คน ใน 3 ชนิดกีฬา ผลการแข่งขันครั้งนี้ประเทศเคนยาได้รับเหรียญรางวัลแบ่งเป็น 2 เหรียญทอง 2 เหรียญเงิน และ 1 เหรียญทองแดง รวมทั้งหมด 5 เหรียญ
ประเทศสเปนในโอลิมปิกเยาวชนฤดูร้อน 2014
ประเทศสเปน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติสเปนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 66 คน ใน 16 ชนิดกีฬา ผลการแข่งขันครั้งนี้ประเทศสเปนได้รับเหรียญรางวัลแบ่งเป็น 2 เหรียญทอง 1 เหรียญเงิน และ 6 เหรียญทองแดง รวมทั้งหมด 9 เหรียญ
ประเทศอียิปต์ในโอลิมปิกเยาวชนฤดูร้อน 2014
ประเทศอียิปต์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติอียิปต์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 83 คน ใน 20 ชนิดกีฬา ผลการแข่งขันครั้งนี้ประเทศอียิปต์ได้รับเหรียญรางวัลแบ่งเป็น 2 เหรียญทอง 1 เหรียญเงิน และ 5 เหรียญทองแดง รวมทั้งหมด 8 เหรียญ
ประเทศนิวซีแลนด์ในโอลิมปิกเยาวชนฤดูร้อน 2014
ประเทศนิวซีแลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาตินิวซีแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 50 คน ใน 15 ชนิดกีฬา ผลการแข่งขันครั้งนี้ประเทศนิวซีแลนด์ได้รับเหรียญรางวัลแบ่งเป็น 2 เหรียญทอง 1 เหรียญเงิน และ 2 เหรียญทองแดง รวมทั้งหมด 5 เหรียญ
ประเทศคิวบาในโอลิมปิกเยาวชนฤดูร้อน 2014
ประเทศคิวบา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติคิวบาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 7 ชนิดกีฬา ผลการแข่งขันครั้งนี้ประเทศคิวบาได้รับเหรียญรางวัลแบ่งเป็น 2 เหรียญทอง 1 เหรียญเงิน และ 1 เหรียญทองแดง รวมทั้งหมด 4 เหรียญ
ประเทศสิงคโปร์ในโอลิมปิกเยาวชนฤดูร้อน 2014
ประเทศสิงคโปร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติสิงคโปร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 18 คน ใน 8 ชนิดกีฬา ผลการแข่งขันครั้งนี้ประเทศสิงคโปร์ได้รับเหรียญรางวัลแบ่งเป็น 2 เหรียญทอง 1 เหรียญเงิน และ 0 เหรียญทองแดง รวมทั้งหมด 3 เหรียญ
ประเทศสวิตเซอร์แลนด์ในโอลิมปิกเยาวชนฤดูร้อน 2014
ประเทศสวิตเซอร์แลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติสวิตเซอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 9 ชนิดกีฬา ผลการแข่งขันครั้งนี้ประเทศสวิตเซอร์แลนด์ได้รับเหรียญรางวัลแบ่งเป็น 2 เหรียญทอง 1 เหรียญเงิน และ 0 เหรียญทองแดง รวมทั้งหมด 3 เหรียญ
ประเทศเนเธอร์แลนด์ในโอลิมปิกเยาวชนฤดูร้อน 2014
ประเทศเนเธอร์แลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเนเธอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 13 ชนิดกีฬา ผลการแข่งขันครั้งนี้ประเทศเนเธอร์แลนด์ได้รับเหรียญรางวัลแบ่งเป็น 1 เหรียญทอง 4 เหรียญเงิน และ 5 เหรียญทองแดง รวมทั้งหมด 10 เหรียญ
ประเทศตุรกีในโอลิมปิกเยาวชนฤดูร้อน 2014
ประเทศตุรกี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติตุรกีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 16 ชนิดกีฬา ผลการแข่งขันครั้งนี้ประเทศตุรกีได้รับเหรียญรางวัลแบ่งเป็น 1 เหรียญทอง 3 เหรียญเงิน และ 6 เหรียญทองแดง รวมทั้งหมด 10 เหรียญ
ประเทศเช็กเกียในโอลิมปิกเยาวชนฤดูร้อน 2014
ประเทศเช็กเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเช็กเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 37 คน ใน 14 ชนิดกีฬา ผลการแข่งขันครั้งนี้ประเทศเช็กเกียได้รับเหรียญรางวัลแบ่งเป็น 1 เหรียญทอง 3 เหรียญเงิน และ 3 เหรียญทองแดง รวมทั้งหมด 7 เหรียญ
กิวิอัก
กิวิอัก (kiviak หรือ kiviaq) เป็นอาหารอินูอิตฤดูหนาวแบบดั้งเดิมจากกรีนแลนด์ ทำจากนกออกเล็ก (little auk) หมักในซากแมวน้ำที่ควักเครื่องในออกจนเหลือแต่หนัง
ในการทำกิวิอัก ชาวอินูอิตจะยัดนกออกเล็กที่ฆ่าแล้วจำนวนมากถึง 500 ตัวเข้าไปในซากแมวน้ำโดยไม่ดึงจะงอยปากและขนออก รีดอากาศออกจากซากแมวน้ำให้มากที่สุดเท่าที่จะทำได้ ก่อนจะเย็บและปิดผนึกด้วยไขมันแมวน้ำซึ่งจะช่วยไล่แมลงวัน จากนั้นนำไปฝังไว้ในกองหินโดยวางหินก้อนใหญ่ทับด้านบนเพื่อกันอากาศเข้า เมื่อเวลาผ่านไปสามเดือน นกในซากแมวน้ำจะผ่านกระบวนการหมักจนได้ที่ และชาวอินูอิตจะนำนกหมักมารับประทานในช่วงฤดูหนาวของอาร์กติกโดยเฉพาะในงานวันเกิดและงานแต่งงาน
กระบวนการทำกิวิอักได้รับการนำเสนอในตอนที่สามของภาพยนตร์สารคดีทางโทรทัศน์ชุด "ฮิวแมนแพลนิต" ของบีบีซีใน พ.ศ. 2554
ในเดือนสิงหาคม พ.ศ. 2556 มีผู้เสียชีวิตหลายคนในหมู่บ้านซิโอราปาลุกในกรีนแลนด์จากการรับประทานกิวิอักที่ทำจากเป็ดทะเลไอเดอร์ (eider) แทนนกออกเล็ก เป็ดไอเดอร์ไม่มีกระบวนการหมักที่ดีอย่างนกออกเล็ก ทำให้ผู้ที่รับประทานมันเข้าไปป่วยจากโรคโบทูลิซึม
Kiviak
Kiviaq
เฮาคาตล์
เฮาคาตล์ (; ย่อมาจาก ) เป็นอาหารประจำชาติอย่างหนึ่งของไอซ์แลนด์ ได้จากการนำเนื้อปลาฉลามกรีนแลนด์หรือปลาฉลามสลีปเปอร์ชนิดอื่น ๆ ไปหมักผ่านกระบวนการเฉพาะแล้วแขวนผึ่งให้แห้งเป็นเวลาสี่ถึงห้าเดือน ปลาฉลามหมักจะมีกลิ่นคาวปลาและกลิ่นแอมโมเนียฉุนจัด แต่จะให้รสชาติที่ถูกปากหลังคุ้นชินแล้ว
เฮาคาตล์หาซื้อได้ง่ายในร้านค้าต่าง ๆ ของไอซ์แลนด์และหารับประทานได้ตลอดทั้งปี แต่มักเสิร์ฟเป็นส่วนหนึ่งของ "ซอร์รามาตืร์"  ซึ่งเป็นชุดอาหารไอซ์แลนด์แบบดั้งเดิมที่เสิร์ฟในเทศกาลกลางฤดูหนาว "ซอร์ราโปลต"
Hákarl
ลือเตอฟิสก์
ลือเตอฟิสก์ , ลืตฟิสก์  หรือ ลิเปแอกาลา  เป็นอาหารที่ผ่านกระบวนการถนอมชนิดหนึ่ง ทำจากปลาประเภทปลาเนื้อขาวหรือไวต์ฟิชตากแห้ง (โดยทั่วไปใช้ปลาค็อด แต่ยังใช้ปลาลิงและปลาเบอร์บัตด้วย) แช่น้ำเย็นจัด แช่น้ำด่างเข้มข้น จากนั้นนำไปล้างแล้วแช่น้ำเย็นจัดอีกครั้งก่อนนำไปปรุงรับประทาน เนื้อปลาที่ผ่านกรรมวิธีเหล่านี้จะมีลักษณะคล้ายวุ้น
ลือเตอฟิสก์ถูกเตรียมเพื่อเป็นอาหารจานปลาของหลายประเทศในกลุ่มนอร์ดิก ตามธรรมเนียมเดิมถือเป็นส่วนหนึ่งของงานเลี้ยงฉลองคริสต์มาส "ยือเลอบูร์"  ในนอร์เวย์ และ "ยืลบูด"  ในสวีเดน รวมทั้งงานเลี้ยงฉลอง "โยว์ลูเปอวแต"  ที่คล้ายกันของฟินแลนด์ นอกจากนี้ยังรับประทานกันในหมู่ผู้สืบเชื้อสายมาจากชาวสแกนดิเนเวียในบางพื้นที่ของสหรัฐ
Lutefisk
Lutfisk
Lipeäkala
การเสี่ยงภัย
ฌือตอมือร์
ฌือตอมือร์ (; ; ; ) เป็นนครที่ตั้งอยู่ทางเหนือของซีกตะวันตกของประเทศยูเครน และเป็นเมืองศูนย์กลางการปกครองของแคว้นฌือตอมือร์ นครมีพื้นที่ 65 ตารางกิโลเมตร และมีประชากร 266,936 คน
ฌือตอมือร์ถือเป็นศูนย์กลางคมนาคมที่สำคัญ โดยตั้งอยู่บนเส้นทางประวัติศาสตร์ที่เชื่อมต่อระหว่างกรุงเคียฟกับแบรสต์ในประเทศเบลารุส ปัจจุบัน นครอยู่เส้นทางที่เชื่อมต่อระหว่างวอร์ซอ–เคียฟ, มินสค์–อิซมายิล และเมืองหลักต่าง ๆ ของยูเครน ฌือตอมือร์ยังเป็นที่ตั้งของฐานทัพอากาศออเซร์เน ซึ่งเป็นจุดยุทธศาสตร์ที่สำคัญในสงครามเย็น อยู่ห่างจากนครไปทางตะวันออกเฉียงใต้ 11 กิโลเมตร กิจกรรมทางเศรษฐกิจที่สำคัญของฌือตอมือร์ ได้แก่ แปรรูปไม้ แปรรูปอาหาร ทำเหมืองหินแกรนิต ทำโลหะ และผลิตเครื่องดนตรี
แคว้นฌือตอมือร์เป็นศูนย์กลางสำคัญของชาวโปแลนด์ในยูเครน และในตัวนครเอง มีอาสนวิหารละตินคาทอลิก และสุสานโปแลนด์โรมันคาทอลิกที่ก่อตั้งใน ค.ศ. 1800 สุสานแห่งนี้ถูกขนานนามว่าเป็นสุสานชาวโปแลนด์นอกประเทศที่ใหญ่เป็นอันดับที่สาม รองจากสุสาน Lychakivskiy ในลวิว และสุสานราซอสในวิลนีอัส
เฮนรี แม็กเร
เฮนรี อเล็กซานเดอร์ แม็กเร (; 29 สิงหาคม พ.ศ. 2419 – 2 ตุลาคม พ.ศ. 2487) เป็นผู้กำกับภาพยนตร์ ผู้สร้างภาพยนตร์ และผู้เขียนบทภาพยนตร์ยุคภาพยนตร์เงียบชาวแคนาดา เขาสร้างภาพยนตร์หลายเรื่องให้กับยูนิเวอร์แซลสตูดิโอส์ เขาเป็นหนึ่งในผู้บุกเบิกอุตสาหกรรมภาพยนตร์ของแคนาดาในฮอลลีวูด เขามีชื่อเสียงจากนวัตกรรมมากมายที่ช่วยในการถ่ายทำภาพยนตร์
เฮนรี แม็กเร เกิดที่โทรอนโต รัฐออนแทรีโอ แคนาดา เมื่อวันที่ 29 สิงหาคม พ.ศ. 2419 และถึงแก่กรรมที่เบเวอร์ลีฮิลส์ ลอสแอนเจลิส รัฐแคลิฟอร์เนีย สหรัฐ เมื่อวันที่ 2 ตุลาคม พ.ศ. 2487 สิริอายุได้ 68 ปี
เขาเป็นผู้กำกับภาพยนตร์ระหว่างปี พ.ศ. 2455 ถึง 2476 สร้างภาพยนตร์มากกว่า 130 เรื่องส่วนใหญ่เป็นภาพยนตร์เงียบ เขาเป็นผู้กำกับภาพยนตร์ร่วมสร้างระหว่างสยามกับฮอลลีวูด เรื่อง "นางสาวสุวรรณ" เมื่อ พ.ศ. 2466
กบฏอาหรับ
กบฏอาหรับ (, ; ) หรือ กบฏมหาอาหรับ  เป็นการก่อการกำเริบทางทหารของกองกำลังอาหรับต่อต้านจักรวรรดิออตโตมันในเขตสงครามตะวันออกกลางในสงครามโลกครั้งที่หนึ่ง มีเบื้องหลังมาจากจดหมายแม็กแมน–ฮุซัยน์ คือข้อตกลงระหว่างรัฐบาลบริติซและฮุซัยน์ บิน อาลี, ชารีฟแห่งแมคคา การก่อกบฏได้เริ่มต้นขึ้นอย่างเป็นทางการที่แมคคา เมื่อวันที่ 10 มิถุนายน ค.ศ. 1916 เป้าหมายของกลุ่มกบฏคือการก่อตั้งรัฐอาหรับที่เป็นเอกราชและรวมเป็นปึกแผ่นเพียงหนึ่งเดียวที่ทอดยาวจากเมืองอะเลปโปในซีเรียไปจนถึงเอเดนในเยเมน ซึ่งบริติชได้ให้คำมั่นสัญญาว่าจะให้การยอมรับ
กองทัพชาริเฟียนภายใต้การนำโดยฮุสเซนและตระกูลฮัชไมต์ กับการสนับสนุนทางทหารจากกองกำลังรบนอกประเทศอียิปตป์ของบริติซ การต่อสู้รบที่ประสบความสำเร็จและขับไล่ทหารออตโตมันออกจากฮิญาซและทรานส์จอร์แดน ในท้ายที่สุด กลุ่มกบฏสามารถเข้ายึดครองเมืองดามัสกัสและก่อตั้งราชวงศ์ที่มีอายุสั้นภายใต้การนำโดยฟัยศ็อล โอรสของฮุซัยน์
ภายหลังความตกลงไซก์-ปิโกต์ ตะวันออกกลางในเวลาต่อมาก็ถูกบริติชและฝรั่งเศสแบ่งออกเป็นดินแดนในอาณัติแทนที่จะเป็นรัฐอาหรับที่เป็นเอกภาพและบริติชก็ให้คำมั่นสัญญาว่าจะสนับสนุนรัฐอาหรับที่เป็นเอกราชและรวมรวมเป็นปึกแผ่นเพียงหนึ่งเดียว
พริษฐ์ วัชรสินธุ
พริษฐ์ วัชรสินธุ เป็นนักการเมืองชาวไทย เดิมสังกัดพรรคประชาธิปัตย์และเป็นหนึ่งในผู้ร่วมก่อตั้งกลุ่ม NewDem ที่รวบรวมคนรุ่นใหม่ในพรรคประชาธิปัตย์ ต่อมาเขาประกาศลาออกจากพรรค หลังการเลือกตั้งทั่วไปเมื่อ พ.ศ. 2562 พรรคประชาธิปัตย์ตัดสินใจเข้าร่วมรัฐบาลกับพรรคพลังประชารัฐและสนับสนุน พลเอกประยุทธ์ จันทร์โอชาเป็นนายกรัฐมนตรี
พริษฐ์ ได้หันมาก่อตั้งและบริหารบริษัทเทคโนโลยีการศึกษาผลิตแอปพลิเคชัน StartDee โดยตั้งใจให้ทุกคนสามารถเข้าถึงการเรียนการสอนที่มีคุณภาพได้ง่ายขึ้นในราคาไม่แพง และหวังว่าจะเป็นทางเลือกในการช่วยลดความเหลื่อมล้ำทางการศึกษาในประเทศไทย
แม้ พริษฐ์ จะไปทำงานด้านการศึกษาแล้ว เขาก็ไม่ได้หันหลังให้กับการเมืองโดยสิ้นเชิง เขาได้ก่อตั้ง รัฐธรรมนูญก้าวหน้า (CONLAB) จัดกิจกรรมแลกเปลี่ยนความรู้เกี่ยวกับรัฐธรรมนูญ อีกทั้งยังได้ร่วมเคลื่อนไหวผ่านกลุ่ม Re – Solution เพื่อล่ารายชื่อเพื่อเสนอแก้ไขเพิ่มเติมรัฐธรรมนูญ ปิดโอกาสการสืบทอดอำนาจของ พลเอกประยุทธ์ จันทร์โอชา
ปฐมวัยและการศึกษา.
พริษฐ์ เป็นลูกชายของศาสตราจารย์ นายแพทย์ สุทธิพงศ์ วัชรสินธุ อาจารย์ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย กับศาสตราจารย์แพทย์หญิง อลิสา วัชรสินธุ อาจารย์ภาควิชาจิตเวชศาสตร์ คณะแพทยศาสตร์ จุฬาฯ ซึ่งเป็นพี่สาวคนโตของ อภิสิทธิ์ เวชชาชีวะ อดีตนายกรัฐมนตรีและอดีตหัวหน้า พรรคประชาธิปัตย์ พริษฐ์จึงมีศักดิ์เป็นหลานของอภิสิทธิ์
ต่อมา พริษฐ์ สำเร็จการศึกษาระดับปริญญาตรีควบปริญญาโทในสาขาวิชาปรัชญา การเมือง และเศรษฐศาสตร์ เกียรตินิยมเหรียญทอง จากวิทยาลัยเซนต์จอห์น มหาวิทยาลัยออกซฟอร์ด เนื่องจากเขาสนใจการเมืองมานานแล้ว ไม่เกี่ยวกับว่าได้รับอิทธิพลจากน้าชาย และไม่ได้บอกน้าชายก่อนว่าเลือกเรียนสาขานี้
ทั้งนี้ ในช่วงที่ อภิสิทธิ์ เวชชาชีวะ เป็นนายกรัฐมนตรี พริษฐ์ก็ได้กลับไทยมาฝึกงานเป็นระยะเวลาสั้นๆ ที่ สำนักนายกรัฐมนตรี เมื่อ พ.ศ. 2552 ซึ่งก็ทำให้ พริษฐ์ เริ่มเป็นที่รู้จักเป็นวงการ
การทำงานก่อนลงการเมือง.
เมื่อสำเร็จการศึกษาปริญญาโทแล้ว พริษฐ์ ต้องการทำงานการเมืองในประเทศไทย แต่ขณะนั้น ประเทศไทยอยู่ภายใต้การปกครองของ คณะรักษาความสงบแห่งชาติ หรือ คสช. จึงตัดสินใจเข้าทำงานให้บริษัทที่ปรึกษา McKinsey &amp; Company ทำให้มีโอกาสได้ไปทำงานหลายประเทศ และได้ช่วยคิดนโยบายแก้ปัญหาต่างๆ เช่น การรณรงค์ให้คนขึ้นรถเมล์ หรือนโยบายการท่องเที่ยว จึงทำให้เขาฉุกคิดขึ้นมาว่าทำไมจึงไม่กลับมาช่วยพัฒนาประเทศ
หลังจากที่ พริษฐ์ ลาออกจากบริษัทที่ปรึกษาและเดินทางกลับประเทศไทย และได้ทำงานเป็นพิธีกรและโปรดิวเซอร์ของรายการ ‘เห็นกับตา’ ทางช่องพีพีทีวี ซึ่งเป็นรายการสารคดีตามติดดูอาชีพแต่ละอาชีพ เพื่อเรียนรู้เกี่ยวกับการทำงาน การใช้ชีวิตประจำวันของคนแต่ละอาชีพ ออกอากาศเทปแรกเมื่อ 4 พฤษภาคม พ.ศ. 2561 ทำให้ พริษฐ์ ได้เรียนรู้อุปสรรคปัญหาที่เกิดขึ้นกับหลากหลายอาชีพ ซึ่งเป็นประสบการณ์ที่เป็นประโยชน์สำหรับเขาที่ต้องการทำงานการเมืองรับใช้ประชาชน
พรรคประชาธิปัตย์.
ในปี พ.ศ. 2561 พริษฐ์ ลาออกจากบริษัทที่ปรึกษาในต่างประเทศ และเดินทางกลับประเทศไทย เพื่อเริ่มต้นอาชีพการเมืองของเขากับ พรรคประชาธิปัตย์ โดยเขาได้ร่วมก่อตั้งกลุ่ม NewDem ซึ่งเป็นกลุ่มนักการเมืองรุ่นใหม่ในพรรคประชาธิปัตย์ร่วมกับ สุรบถ หลีกภัย บุตรชายของ ชวน หลีกภัย อดีตนายกรัฐมนตรีและอดีตหัวหน้าพรรคประชาธิปัตย์, พรหม พรพรหม วิกิตเศรษฐ์ บุตรชายของ พนิช วิกิตเศรษฐ์ และคณวัฒน์ จันทรลาวัณย์
เมื่อ 26 ธันวาคม พ.ศ. 2561 เขาได้รับมอบหมายจาก พรรคประชาธิปัตย์ ให้ลงสมัครรับเลือกตั้งในเขตเลือกตั้งที่ 13 บางกะปิ วังทองหลาง (แขวงพลับพลาเท่านั้น) ใน การเลือกตั้งปี พ.ศ. 2562 ซึ่งเจ้าของที่นั่งก่อนหน้านี้คือนาย ณัฏฐ์ บรรทัดฐาน (บุตรชายของนาย บัญญัติ บรรทัดฐาน อดีตหัวหน้าพรรคประชาธิปัตย์) อย่างไรก็ตามในการเลือกตั้งครั้งนี้ทางพรรคประชาธิปัตย์ได้สูญเสียที่นั่งทุกที่นั่งในกรุงเทพมหานคร โดยเขตเลือกตั้งที่ 13 พริษฐ์ได้รับเลือกตั้งเข้ามาเป็นอันดับที่ 4
หลังการเลือกตั้งจบลงก็มีกระแสข่าวว่าสมาชิกรุ่นอาวุโสของ พรรคประชาธิปัตย์ เตรียมเข้าร่วมรัฐบาลกับ พรรคพลังประชารัฐ ซึ่งสนับสนุน พลเอกประยุทธ์ จันทร์โอชา ทำให้ พริษฐ์ และสมาชิกกลุ่ม NewDem จำนวนหนึ่งตัดสินใจลาออกจากสมาชิก พรรคประชาธิปัตย์ นับเป็นจุดสิ้นสุดของกลุ่ม NewDem
ขับเคลื่อนกฎหมายภาคประชาชน.
แม้หลังลาออกจาก พรรคประชาธิปัตย์ พริษฐ์ ไม่ได้ย้ายไปสังกัดพรรคการเมืองอื่น และไปก่อตั้งบริษัทด้านเทคโนโลยีการศึกษา แต่เขาก็ไม่ได้หันหลังให้กับการเมืองอย่างสิ้นเชิง โดยช่วงกันยายน 2562 พริษฐ์ได้เปิดตัวหนังสือ “Why So Democracy? ประชาธิปไตย มีดีอะไร?” โดยหวังว่าจะช่วยให้คนอ่านเข้าใจปรัชญาและรากฐานของประชาธิปไตยมากขึ้นผ่านการตั้งโจทย์และขยายความว่า ประชาธิปไตยคืออะไร และทำไมเราถึงอยากได้ประชาธิปไตย
นอกจากนี้ พริษฐ์ ได้ร่วมก่อตั้ง รัฐธรรมนูญก้าวหน้า (CONLAB) โดยมีการจัดกิจกรรมห้องทดลองออกแบบรัฐธรรมนูญ​เพื่อแลกเปลี่ยนความรู้เกี่ยวกับรัฐธรรมนูญ กระตุ้นให้ประชาชนนึกถึงรัฐธรรมนูญที่ตัวเองต้องการ และแสวงหาแนวร่วมในการผลักดันการแก้ไขรัฐธรรมนูญต่อไป
กลุ่ม รัฐธรรมนูญก้าวหน้า ยังได้ร่วมกับ iLaw คณะก้าวหน้า และพรรคก้าวไกล เคลื่อนไหวในนาม กลุ่ม Re – Solution เพื่อล่ารายชื่อเพื่อเสนอแก้ไขเพิ่มเติมรัฐธรรมนูญปี 2560 ปิดโอกาสการสืบทอดอำนาจของ พลเอกประยุทธ์ จันทร์โอชา ด้วยการยกเลิก ส.ว. ให้เหลือสภาเดี่ยว และยกเลิกยุทธศาสตร์ชาติ 20 ปี โดย พริษฐ์ ได้เป็นตัวแทนผู้เสนอรายชื่อกล่าวรายงานหลักการและเหตุผลในการแก้ไข ต่อรัฐสภา เมื่อวันที่ 16 พฤศจิกายน 2564 แต่สมาชิกรัฐสภาลงมติไม่รับหลักการในวาระ 1 แม้จะมีประชาชนร่วมเข้าชื่อแก้ไขรัฐธรรมนูญครั้งนี้มาถึง 150,921 รายชื่อ
นอกจากนี้ พริษฐ์ ยังเป็น 1 ใน 22 คนผู้ริเริ่มเชิญชวนเสนอแก้ไขรัฐธรรมนูญหมวด 14 เพื่อกระจายอำนาจ ปลดล็อกให้ประชาชนในพื้นที่สามารถบริการจัดการแก้ไขปัญหาและกำหนดอนาคตของตนเองได้
ในฐานะที่สนใจด้านการศึกษาและทำธุรกิจเกี่ยวกับการพัฒนาเทคโนโลยีการศึกษา พริษฐ์ ได้รับการแต่งตั้งเป็นกรรมาธิการใน กมธ. วิสามัญพิจารณาร่างพระราชบัญญัติการศึกษาแห่งชาติ พ.ศ. ... แทนตำแหน่งที่ว่าง เมื่อ 21 เมษายน 2565 หลัง วิโรจน์ ลักขณาอดิศร ลาออกไปเพื่อลงสมัครชิงตำแหน่งผู้ว่าราชการกรุงเทพมหานคร
บริษัทเทคโนโลยีการศึกษา.
ในปี 2563 พริษฐ์ ก่อตั้งและดำรงตำแหน่งซีอีโอของ บริษัท เอ็ดดูเคชั่น เทคโนโลยี จำกัด บริษัทพัฒนาเทคโนโลยีด้านการศึกษา (EdTech) ที่มีเป้าหมายในการนำเทคโนโลยีมาเป็นตัวช่วยให้เด็กทุกคนได้เข้าถึงการศึกษาที่มีคุณภาพ แอปพลิเคชัน StartDee โดยมีเนื้อหาการเรียนการสอนครอบคลุมทุกวิชา ตั้งแต่ระดับชั้น ป.4-ม.6
พริษฐ์ เปิดเผยว่า StartDee เริ่มต้นจากการที่ต้องการปลดล็อกข้อจำกัดการศึกษาไทยแบบเดิม ด้วยการนำเทคโนโลยีมาผสมผสานเข้ากับการเรียนในโรงเรียน เนื่องจากเล็งเห็นถึง ความไม่เท่าเทียมในระบบการเรียนการสอน จึงตั้งเป้าให้แอปฯ ตอบโจทย์การให้ความรู้ที่มีคุณภาพ ราคาไม่สูง และเข้าถึงง่าย
พริษฐ์ ยืนยันว่า StartDee ไม่ได้เป็นเครื่องมือทางการเมือง “การทำสตาร์ทอัพเป็นความต้องการส่วนตัวครับ ผมไม่เคยมองถึงประเด็นทางการเมือง ผมมีสองบทบาทและมีความพยายามอย่างเคร่งครัดที่จะทำให้สองบทบาทไม่กระทบกันและกัน”
ข้อวิจารณ์และจุดยืนทางการเมือง.
เหตุการณ์สลายการชุมนุมปี 2553.
พริษฐ์เคยแสดงความเห็นเกี่ยวกับเรื่องนี้ในงานเสวนา "30 ปีพฤษภาประชาธรรม บทเรียน 17 พฤษภา 35 พัฒนาปชต." ว่าเมื่อมีเหตุการณ์รุนแรงทางการเมืองใด ๆ รวมถึงเหตุการณ์สลายการชุมนุมคนเสื้อแดงเมื่อปี 2553 การถอดบทเรียนเพื่อทำความเข้าใจเหตุการณ์และหาทางป้องกันไม่ให้เกิดขึ้นอีกเป็นเรื่องสำคัญ​แต่การคืนความยุติธรรมให้กับผู้สูญเสียก็มีความสำคัญเช่นกัน
เขาได้กล่าวถึงการคืนความยุติธรรมสำหรับเหตุการณ์ความรุนแรงทางการเมืองว่าจะต้องทำ 3 ขั้นตอน ได้ 1. ปฏิเสธนิรโทษกรรมให้การกระทำผิดที่เกิดขึ้น 2. มีกระบวนการค้นหาความจริงที่เป็นที่ยอมรับจากทุกฝ่าย 3. ยุติวัฒนธรรม ‘ลอยนวลพ้นผิด’ ต้องนำผู้กระทำผิดขู่กระบวนยุติธรรม
พริษฐ์เคยเขียนถึงการชุมนุมของคนเสื้อแดงปี 2553 ว่าเป็น “อีกหนึ่งโศกนาฏกรรมที่ผู้เกี่ยวข้องกับความสูญเสียยังรู้สึกว่าไม่ได้รับความเป็นธรรม” เพราะไม่มีกระบวนค้นหาความจริงที่ได้รับการยอมรับจากทุกฝ่าย รายงานของคณะกรรมการอิสระตรวจสอบและค้นหาความจริงเพื่อการปรองดองแห่งชาติ (คอป.) ซึ่งแต่งตั้งโดยรัฐบาลที่เป็นคู่ขัดแย้งโดยตรงในเหตุการณ์ ถูกตั้งคำถามถึงความเป็นกลาง โดยเฉพาะอย่างยิ่งเมื่อมีข้อแตกต่างกับรายงานของศูนย์ข้อมูลประชาชนผู้ได้รับผลกระทบจากการสลายการชุมนุมกรณี เม.ย. – พ.ค. 53 (ศปช.) ทำให้สังคมมี ‘ความจริง’ 2 ชุดที่แตกต่างกันในหลายประเด็น
เมื่อมีกระบวนการค้นหาความจริงที่เป็นที่ยอมรับของทุกฝ่ายแล้ว พริษฐ์เห็นว่า จะต้องมีนำผู้กระทำผิดเข้าสู่กระบวนการยุติธรรม ไม่ว่าจะเป็นเจ้าหน้าที่ระดับปฏิบัติการที่ไม่ทำตามคำสั่งและใช้ความรุนแรงเกินขอบเขตขัดกับหลักสากล หรือเจ้าหน้าที่ระดับผู้บังคับบัญชาที่ออกคำสั่งอนุมัติให้ใช้มาตรการที่รุนแรงเกินขอบเขตและขัดกับหลักสากล หรือปัจเจกบุคคลอื่นที่มีการพิสูจน์ว่าได้ใช้ความรุนแรงในเหตุการณ์ เพื่อกำจัดวัฒนธรรม ‘ลอยนวลพ้นผิด’ ที่เกิดขึ้นหลังความรุนแรงทางการเมืองตลอดประวัติศาสตร์การเมืองไทย “ไม่ใช่แค่เพื่อสะสางสิ่งที่ยังค้างคาจากอดีต แต่เพื่อสร้างบรรทัดฐานสำหรับการชุมนุมทางการเมืองของทุกฝ่ายในอนาคต"
การยกเลิกการเกณฑ์ทหาร.
เมื่อเรียนจบกลับมาประเทศไทย พริษฐ์ได้สมัครเข้ารับการเกณฑ์ทหารด้วยตัวเอง ทำให้เกิดกระแสตอบรับในสื่อสังคมออนไลน์อย่างหลากหลาย เรื่องนี้ยังถูกจับตามองอย่างมาก เนื่องจากอภิสิทธิ์ ซึ่งเป็นน้าของเขา เคยมีปมฟ้องร้องคดี ‘พล.อ.อ.สุกำพล’ ปลดจากราชการทหาร โดยกล่าวหาว่าอภิสิทธิ์ไม่ได้เข้ารับการเกณฑ์ทหาร
พริษฐ์ชี้แจงว่า เขามีหน้าที่มาเกณฑ์ทหารตามกฎหมาย จึงตัดสินใจเป็นทหารเกณฑ์ เพราะเป็นวิธีการที่ตรงไปตรงมาที่สุด และรู้สึกว่าได้ตัดสินใจด้วยตัวเองมากกว่าต้องเสี่ยงดวง และเขาสนับสนุนให้ 'ยกเลิกการเกณฑ์ทหาร' และเปลี่ยนไปใช้ระบบสมัครใจ ปฏิรูปหลักสูตร จปร. และอบรมและฝึกฝนบุคลากรเรื่องสิทธิมนุษยชน ลดความรุนแรงทั้งทางร่างกาย
“หากไม่มีระบบการเกณฑ์ทหาร​ผมเคยคิดอยากมาเป็นทหารไหม​? ต้องตอบตรง ๆ ว่า​ ‘ไม่’ ไม่ใช่เพราะอาชีพทหารเป็นอาชีพที่ไม่น่ายกย่อง แต่เพราะผมมีความชอบส่วนตัวหรือความถนัดด้านอื่นที่อาจทำให้ผมช่วยเหลือประเทศในด้านอื่นได้มากกว่า ถ้าถามอีกว่า ผมคิดว่าควรมีการปรับปรุงระบบการเกณฑ์ทหารไหม​? ต้องตอบตรง ๆ ว่า ‘แน่นอน’”
การเป็นหลานของอภิสิทธิ์ จึงมักทำให้คนชอบหรือไม่ชอบเขาตั้งแต่แรก แต่เขากล่าวเสมอว่า เขาต้องการให้คนจำเขาในฐานะ พริษฐ์ วัชรสินธุ มากกว่าการจำว่าเป็นลูกหลานของใคร
นอกจากนี้ พริษฐ์เป็นที่รู้จักจากความสัมพันธ์ของเขากับนักแสดงสาว ช่อง 3 ณิชา ณัฏฐณิชา ดังวัธนาวณิชย์ พวกเขาคบหากันเป็นเวลาสามปีก่อนที่พวกเขาจะเลิกกันในปี พ.ศ. 2560